La III marxa solidària del col·legi Joan XXIII, solidària amb un col·legi d’Alfafar afectat per la DANA
2025-07-24

Amb motiu de la celebració del Dia del Col·legi, el centre educatiu Joan XXIII de Burjassot va celebrar, divendres passat 27 de març, una marxa solidària que, en 2025, ha aconseguit la quinta edició consecutiva. Sota el lema “Amb cada pas construïm somnis”, tot l’alumnat del col·legi concertat d’Infantil i Primària, comptant també amb el suport dels seus companys de Secundària i de l’alumnat de 6é del Col·legi Sant Miquel Arcàngel, van abandonar per una estona les aules per a eixir al carrer i caminar, al costat dels seus educadors i educadores, en una multitudinària marxa que va omplir d’esperit solidari l’Avinguda de Pi i Margall. L’alcalde de Burjassot Rafa García, juntament amb la regidora d’Educació, el regidor de Cultura i Joventut, Javier Naharros i el regidor de Serveis Municipals, Manuel Pérez Menero, també van participar, marxant en la capçalera de la marxa, juntament amb els responsables del centre educatiu.

En 2025, la recaptació obtinguda amb la III marxa solidària del Col·legi Joan XXII ha anat destinada al Col·legi María Inmaculada, un centre educatiu de la localitat d’Alfafar que, el passat 29 d’octubre, es va veure greument danyat pels efectes de la DANA. Una de les seues professores, que també va participar en la marxa solidària del Joan XXIII, va rebre el xec simbòlic de 2.540 euros en l’acte de clausura del Dia del Col·legi. Una quantitat que, fruit de la solidaritat burjassotera, contribuirà a la tornada a la normalitat del col·legi d’Alfafar.